อลิสสันทำพลาด หงส์แดงยังอึดบุกฉีกจิ้งจอก 2-1 ชนะ 4 นัดรวด
 หงส์แดง ลิเวอร์พูล ทำสถิติชนะรวด 4 นัด หลังจากบุกไปเฉือนชนะ จิ้งจอกสยาม เลสเตอร์ ซิตี้ 2-1 โดยนัดนี้ อลิสสัน เบคเกอร์ นายทวารคนใหม่ทำพลาดจนเสียประตูอีกด้วย  ,ศึกพรีเมียร์ลีก อังกฤษ ฤดูกาล 2018-19 วันเสาร์ที่ 1 กันยายน เป็นเกมนัดที่ 4 คู่แรก จิ้งจอกสยาม เลสเตอร์ ซิตี้ เปิดสนามคิง พาวเวอร์ สเตเดี้ยม รับการมาเยือนของ หงส์แดง ลิเวอร์พูล ทีมจ่าฝูง ที่นัดนี้ส่ง จอร์แดน เฮนเดอร์สัน ลงมาสวมปลอกแขนกัปตันทีมเป็นตัวจริงแทน นาบี เกอิตา ส่วนอีก 10 คนเป็นชุดเดิมจาก 3 นัดแรก  ,เริ่มเกมครึ่งแรก ทั้ง 2 ทีมเปิดฉากลุยเข้าใส่กันทันที ถึงนาทีที่ 4 หงส์แดงเกือบได้ประตูนำ จากจังหวะที่ โรแบร์โต เฟอร์มิโน ได้บอลหลุดเข้าไปยิงในเขตโทษ แต่โดนแคสเปอร์ ชไมเคิล ปัดไว้ได้ โมฮาเหม็ด ซาลาห์ ตามเข้ายิงซ้ำออกข้างไป,อีก 6 นาทีต่อมา หงส์แดงมาได้ประตูขึ้นนำ 1-0 จากจังหวะที่ แอนดรูว์ โรเบิร์ตสัน กระชากบอลขึ้นมาทางซ้าย ก่อนผ่านมาในเขตโทษ ซาดิโอ มาเน โฉบเข้าไปยิง บอลพุ่งผ่านมือชไมเคิลเข้าประตูไป,ถึงนาทีที่ 23 เจ้าถิ่นได้ลุ้นประตูเมื่อ เดมาราย เกรย์ ได้บอลหลุดเข้าไปยิงในเขตโทษ แต่อลิสสัน เบคเกอร์ ยังป้องกันได้,ก่อนหมดครึ่งแรก 2 นาที ซาลาห์ได้จังหวะสับไกจากนอกเขตโทษ แต่ชไมเคิลพุ่งปัดบอลออกหลังไปหวุดหวิด และในนาทีสุดท้ายครึ่งแรก หงส์แดงได้ประตูนำ 2-0 เมื่อได้ลูกเตะมุม เจมส์ มิลเนอร์ โยนบอลมาหน้าประตู เฟอร์มิโนโดดโหม่งเข้าประตูไป,เข้าสู่ครึ่งหลังไป 5 นาที เจ้าถิ่นได้ลุ้นจากลูกยิงไกลของ เจมส์ แม็ดดิสัน แต่ไม่ผ่านมืออลิสสัน ถึงนาทีที่ 52 เลสเตอร์ชวดได้ประตูอย่างน่าเสียดาย เมื่อแม็ดดิสันได้บอลหลุดเข้าไปยิงในเขตโทษ แต่ โจ โกเมซ พุ่งเข้าแหย่เท้าสกัดบอลได้ทันเวลา และอีกนาทีต่อมา วิลเฟรด เอ็นดีดี ได้ยิงไกลอีกครั้ง แต่บอลเข้ามืออลิสสัน,แต่ในนาทีที่ 63 จากความผิดพลาดของอลิสสัน เมื่อได้บอลในเขตโทษแล้วโดน เคเลชี อิเฮียนาโช ที่เพิ่งถูกเปลี่ยนตัวลงมา แย่งบอลไปได้ ก่อนจะผ่านให้ ราชิด เกรซซัล ยิงเข้าประตูไปให้เจ้าถิ่นไล่มาเป็น 1-2 และเป็นการเสียประตูแรกของลิเวอร์พูลในฤดูกาลนี้,พอได้ประตู เจ้าถิ่นลุยหนักกว่าเดิม เล่นเอาแข้งหงส์แดงกดดันมากขึ้น แต่ยังไม่ได้ประตูตีเสมอที่ต้องการ,แต่จนแล้วจนรอดไม่มีประตูเพิ่ม ทำให้จบเกม ลิเวอร์พูลบุกมาชนะ 2-1 ทำสถิติชนะรวด 4 นัดติดต่อกัน
หงส์แดง ลิเวอร์พูล ทำสถิติชนะรวด 4 นัด หลังจากบุกไปเฉือนชนะ จิ้งจอกสยาม เลสเตอร์ ซิตี้ 2-1 โดยนัดนี้ อลิสสัน เบคเกอร์ นายทวารคนใหม่ทำพลาดจนเสียประตูอีกด้วย  
ผลบอล,หงส์แดง,ลิเวอร์พูล,อลิสสัน เบคเกอร์,พรีเมียร์ลีก